Eemil Halonen

Eemil Halonen (21. toukokuuta 1875 Lapinlahti – 5. marraskuuta 1950 Helsinki) oli suomalainen realistinen kuvanveistäjä. Esimerkiksi Minna Canthin patsas Kuopiossa on Halosen teos. Hän veisti paljon muotokuvia ja hautamuistomerkkejä, kuten Eero Erkolle, Ernst Nevanlinnalle, Jaakko Häklille ja Sulevi Manniselle pystytetyt sekä myös Peuran sukuhauta-alueen muistomerkin.Rautalammin seurakunta

Halonen aloitti uransa puuseppänä. Hän sai taidekoulutusta Emil Wikströmin johdolla vuosina 1895–1897 ja Suomen Taideyhdistyksen piirustuskoulussa vuosina 1896–1898. Halosen alkuvaiheen veistokset on veistetty puusta, mutta Lallukan liiketaloon Viipuriin tekemiensä veistosten myötä hän siirtyi graniittiin. Hän perusti Suomen ensimmäisen taidevalimon kotipitäjäänsä Lapinlahdelle, jossa on nykyisin hänen mukaansa nimetty Taidemuseo Eemil.Savon Sanomat

Eemil Halonen kuului Halosten taiteilijasukuun. Halosen vanhemmat olivat maanviljelijä Jussi Halonen ja Anna-Liisa o.s. Puurunen. Hänen sisaruksiaan olivat taidevalaja Arttu Halonen, kutomoyrittäjä Anna Halonen sekä taidemaalari Kalle Halonen. Halosen puoliso oli Alli o.s. Leinonen. Hän ja taidemaalari Pekka Halonen olivat serkuksia.

 Teoksia 
 Kuusi koristeveistosta, Lallukan liiketalo, Viipuri, 1903–1904
 Haapatyttö, 1908
 Äiti ja lapset, graniitti, Salaman talo, Helsinki 1911
 Ernst Nevanlinnan hautamuistomerkki (Semper Excelsior) Hietaniemen hautausmaa, Helsinki, 1934 (kopiot Turun hautausmaalla ja Lapinlahden vanhalla hautausmaalla)
 Minna Canthin patsas, Kuopio 1937
 Muuruveden, Iisalmen, Kuopion ja Hiitolan sankaripatsaat
 Pesäpalloilija, pesäpallon miesten Suomen-mestaruuden kiertopalkinto 

 Kuvia teoksista 
Huomattava osa Eemil Halosen julkisista veistoksista on jälkivaloksia. Luettelossa veistokset ovat alkuperäisen valoksen valmistumisvuoden mukaisessa järjestyksessä. 

 Lähteet 
 Facta

 Viitteet 

 Aiheesta muualla 
Halosen veistos Äiti ja lapset 
Lyhytelokuva 
Eemil Halosen museo 

Luokka:Suomalaiset kuvanveistäjät
Luokka:Vuonna 1875 syntyneet
Luokka:Vuonna 1950 kuolleet